pythainlp/thailaw-v1.0 huggingface dataset:
ประกาศกรมสรรพากร

เกี่ยวกับภาษีการรับมรดก

เรื่อง อัตราแลกเปลี่ยนเงินตราต่างประเทศเป็นเงินตราไทยตามพระราชบัญญัติ

ภาษีการรับมรดก พ.ศ. 2558

-------------------------------------

          อาศัยอํานาจตามความในมาตรา 15 วรรคสอง แห่งพระราชบัญญัติภาษีการรับมรดก พ.ศ. 2558 อธิบดีกรมสรรพากรกําหนดหลักเกณฑ์และวิธีการเกี่ยวกับอัตราแลกเปลี่ยนเงินตราต่างประเทศเป็นเงินตราไทย ดังต่อไปนี้


ข้อ ๑ ให้ใช้อัตราแลกเปลี่ยนเงินตราต่างประเทศตามอัตราแลกเปลี่ยนถัวเฉลี่ยที่ธนาคารพาณิชย์ใช้ซื้อขายกับลูกค้า ซึ่งเป็นอัตราซื้อถัวเฉลี่ยที่ธนาคารแห่งประเทศไทยประกาศและเผยแพร่เมื่อสิ้นวันทําการของแต่ละวันในเว็บไซต์ของธนาคารแห่งประเทศไทย เป็นอัตราแลกเปลี่ยนในการคํานวณเงินตราต่างประเทศเป็นเงินตราไทยเพื่อคํานวณภาษีการรับมรดกสําหรับมรดกที่มีมูลค่าเป็นเงินตราต่างประเทศซึ่งได้รับในวันถัดไป


ข้อ ๒ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 28 มกราคม พ.ศ. 2559

ประสงค์ พูนธเนศ

อธิบดีกรมสรรพากร
ประกาศกระทรวงการคลัง

ว่าด้วยการแต่งตั้งเจ้าพนักงาน

เรื่อง แต่งตั้งเจ้าพนักงานประเมินตามพระราชบัญญัติภาษีการรับมรดก พ.ศ. 2558

----------------------------------------

          อาศัยอํานาจตามความในมาตรา 4 แห่งพระราชบัญญัติภาษีการรับมรดก พ.ศ. 2558 รัฐมนตรีว่าการกระทรวงการคลัง ประกาศแต่งตั้งเจ้าพนักงานประเมินตามพระราชบัญญัติภาษีการรับมรดก พ.ศ. 2558 ดังต่อไปนี้


ข้อ ๑ ให้บุคคลดังต่อไปนี้ เป็นเจ้าพนักงานประเมินตามพระราชบัญญัติภาษีการรับมรดก พ.ศ. 2558

          (1) อธิบดีกรมสรรพากร

          (2) รองอธิบดีกรมสรรพากร

          (3) ผู้อํานวยการสํานักตรวจสอบภาษีอากรกลาง กรมสรรพากร

          (4) นักตรวจสอบภาษีเชี่ยวชาญ สํานักตรวจสอบภาษีอากรกลาง กรมสรรพากร


ข้อ ๒ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 27 มกราคม พ.ศ. 2559

อภิศักดิ์ ตันติวรวงศ์

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดหลักเกณฑ์และเงื่อนไขการเลื่อนหรือขยายกําหนดเวลา

ตามพระราชบัญญัติภาษีการรับมรดก พ.ศ. 2558

------------------------------------------------

          อาศัยอํานาจตามความในมาตรา 8 วรรคสาม แห่งพระราชบัญญัติภาษีการรับมรดก พ.ศ. 2558 รัฐมนตรีว่าการกระทรวงการคลังกําหนดหลักเกณฑ์และเงื่อนไขที่อธิบดีกรมสรรพากรจะอนุญาตให้เลื่อนหรือประกาศขยายกําหนดเวลาการยื่นแบบแสดงรายการภาษีการรับมรดกหรือแจ้งรายการต่าง ๆ การอุทธรณ์และการเสียภาษีการรับมรดกตามที่กําหนดไว้ตามพระราชบัญญัติภาษีการรับมรดก พ.ศ. 2558 ดังต่อไปนี้


ข้อ ๑ ให้ถือว่าเหตุดังต่อไปนี้ เป็นเหตุที่อธิบดีกรมสรรพากรจะอนุญาตให้เลื่อนกําหนดเวลาออกไปอีกตามความจําเป็นแก่กรณีก็ได้ ตามมาตรา 8 วรรคหนึ่ง แห่งพระราชบัญญัติภาษีการรับมรดก พ.ศ. 2558  
          (1) เหตุจําเป็นจนไม่สามารถจะปฏิบัติตามกําหนดเวลาได้ ได้แก่ กรณีผู้มีหน้าที่เสียภาษีหรือผู้มีหน้าที่ต้องปฏิบัติการใด ๆ ตามพระราชบัญญัติภาษีการรับมรดก พ.ศ. 2558 ได้รับบาดเจ็บสาหัสทุพพลภาพ หรือป่วยเจ็บด้วยอาการทุกขเวทนาเกินกว่า 20 วันหรือจนประกอบกรณียกิจตามปกติไม่ได้เกินกว่า 20 วัน และแพทย์ซึ่งได้ขึ้นทะเบียนรับใบอนุญาตประกอบวิชาชีพเวชกรรมได้แสดงความเห็นเป็นหนังสือว่ามีภาวะจํากัดหรือขาดความสามารถ ในการประกอบกิจวัตรหลักอันเป็นปกติเยี่ยงบุคคลทั่วไป อันเนื่องมาจากสาเหตุทางปัญหาสุขภาพหรือความเจ็บป่วยที่เป็นต่อเนื่องมาไม่น้อยกว่า 20 วัน หรือทุพพลภาพมาแล้วไม่น้อยกว่า 20 วัน  
          (2) เหตุที่ผู้มีหน้าที่เสียภาษีการรับมรดกหรือผู้มีหน้าที่ต้องปฏิบัติการใด ๆ ตามพระราชบัญญัติภาษีการรับมรดก พ.ศ. 2558 มิได้อยู่ในประเทศไทย ได้แก่ กรณีที่บุคคลนั้นมีสถานที่อยู่ในประเทศไทยอันเป็นแหล่งสําคัญหรือมีถิ่นที่อยู่ในประเทศไทยตามกฎหมายว่าด้วยคนเข้าเมืองและได้ออกไปนอกประเทศไทยชั่วระยะเวลาอันมีจํากัดจนเป็นเหตุให้ไม่สามารถปฏิบัติตามกําหนดเวลาโดยไม่อาจหลีกเลี่ยงได้


ข้อ ๒ ให้ถือว่าเหตุอุทกภัย วาตภัย อัคคีภัย ธรณีพิบัติภัย หรือภัยธรรมชาติอื่นใดที่เกิดขึ้นในประเทศไทย เป็นเหตุจําเป็นเป็นการทั่วไปที่อธิบดีกรมสรรพากรจะประกาศขยายกําหนดเวลาตามสมควรจนกว่าเหตุดังกล่าวจะสิ้นไป ตามมาตรา 8 วรรคสอง แห่งพระราชบัญญัติภาษีการรับมรดก พ.ศ. 2558


ข้อ ๓ กรณีการขออนุญาตเลื่อนกําหนดเวลาตามข้อ 1 ให้ผู้มีหน้าที่เสียภาษีหรือผู้มีหน้าที่ต้องปฏิบัติการใด ๆ ตามพระราชบัญญัติภาษีการรับมรดก พ.ศ. 2558 ยื่นคําร้องขออนุญาตเลื่อนกําหนดเวลาต่ออธิบดีกรมสรรพากรเป็นคราว ๆ ไป


ข้อ ๔ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 5 กุมภาพันธ์ พ.ศ. 2559

อภิศักดิ์ ตันติวรวงศ์

รัฐมนตรีว่าการกระทรวงการคลัง
ประกาศอธิบดีกรมสรรพากร

เกี่ยวกับภาษีการรับมรดก (ฉบับที่ 5)

เรื่อง กําหนดแบบคําร้องขอผ่อนชําระภาษีการรับมรดก

-------------------------------------------------

          อาศัยอํานาจตามความในมาตรา 3 วรรคสอง แห่งพระราชกฤษฎีกากําหนดหลักเกณฑ์วิธีการ และเงื่อนไขการผ่อนชําระภาษีการรับมรดก พ.ศ. 2559 อธิบดีกรมสรรพากรกําหนดแบบคําร้องขอผ่อนชําระภาษีการรับมรดก ดังนี้

          ให้แบบคําร้องขอผ่อนชําระภาษีการรับมรดก (ท.ป.2/2) เป็นแบบที่ใช้ในการขอผ่อนชําระภาษีการรับมรดก โดยให้พิมพ์จากระบบเครือข่ายอินเทอร์เน็ตทางเว็บไซต์ของกรมสรรพากร 


ผู้มีอํานาจลงนาม - ประกาศ ณ วันที่ 1 พฤษภาคม พ.ศ. 2560

ประสงค์ พูนธเนศ

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีการรับมรดก (ฉบับที่ 1)

เรื่อง กําหนดแบบแสดงรายการภาษีการรับมรดก

----------------------------------------

           อาศัยอํานาจตามความในมาตรา 17 วรรคหนึ่ง แห่งพระราชบัญญัติภาษีการรับมรดก พ.ศ. 2558 อธิบดีกรมสรรพากรกําหนดแบบแสดงรายการภาษีการรับมรดก เพื่อใช้ยื่นต่อเจ้าพนักงานประเมินตามพระราชบัญญัติภาษีการรับมรดก พ.ศ. 2558 ดังต่อไปนี้


ข้อ ๑ ให้แบบแสดงรายการภาษีการรับมรดก (ภ.ม. 60) เป็นแบบแสดงรายการภาษีการรับมรดก โดยให้พิมพ์จากระบบเครือข่ายอินเทอร์เน็ตของกรมสรรพากร http://www.rd.go.th


ข้อ ๒ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 28 มกราคม พ.ศ. 2559

ประสงค์ พูนธเนศ

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีการรับมรดก (ฉบับที่ 2)

เรื่อง กําหนดหลักเกณฑ์และวิธีการ เพื่อการขอคืนภาษีการรับมรดก

------------------------------------------

          อาศัยอํานาจตามความในมาตรา 24 วรรคสอง แห่งพระราชบัญญัติภาษีการรับมรดก พ.ศ. 2558 อธิบดีกรมสรรพากรกําหนดหลักเกณฑ์และวิธีการ เพื่อการขอคืนภาษีการรับมรดก ดังต่อไปนี้


ข้อ ๑ ให้ผู้มีสิทธิได้รับคืนภาษีการรับมรดกยื่นคําร้องขอคืนภาษีการรับมรดก โดยใช้คําร้องขอคืนเงินภาษีการรับมรดกตามแบบคําร้องขอคืนเงินภาษีอากร (ค. 10) เป็นแบบคําร้องขอคืนภาษีการรับมรดก


ข้อ ๒ ให้ผู้มีสิทธิได้รับคืนภาษีการรับมรดกยื่นคําร้องขอคืนเงินภาษีการรับมรดกต่อเจ้าหน้าที่ของสํานักงานสรรพากรพื้นที่สาขา พร้อมด้วยเอกสารหลักฐาน ดังต่อไปนี้

(1) ใบเสร็จรับเงินภาษีการรับมรดก

(2) หลักฐานแสดงการเสียภาษีการรับมรดกไว้เกิน

(3) หลักฐานอื่นที่เกี่ยวข้องกับประเด็นที่ขอคืน


ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 28 มกราคม พ.ศ. 2559

ประสงค์ พูนธเนศ

อธิบดีกรมสรรพากร
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดแมลงในบ้านเรือนประเภทกึ่งสําเร็จรูป

ที่ประกอบด้วยสารในกลุ่ม ORGANOPHOSPHATE หรือ PYRETHROIDS

หรือ CARBAMATE หรือสารเหล่านี้ผสมกัน

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม ORGANOPHOSPHATE หรือ PYRETHROIDS หรือ CARBAMATE หรือสาร เหล่านี้ผสมกัน ในผลิตภัณฑ์ป้องกันและกําจัดแมลงในบ้านเรือน ชนิดใช้กับเครื่องพ่น ต้องปฏิบัติ ตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุ อันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระ สําคัญดังต่อไปนี้

          (1) ประโยชน์                    นําไปผลิตเป็นผลิตภัณฑ์ป้องกันและกําจัดแมลงประเภทสําเร็จรูป

          (2) วิธีเก็บรักษา               เก็บให้มิดชิด ห่างจากเด็ก อาหาร สัตว์เลี้ยง และเปลวไฟ

          (3) ค่าเดือน                     1.สวมเสื้อผ้าชุดสําหรับปฏิบัติงานให้ครบชุดก่อนที่จะลงมือทํางานต้องระวังอย่าให้เข้าตา ปาก จมูก ถูกผิวหนัง หรือเสื้อผ้า 

                                                  2. ชําระล้างร่างกายและเปลี่ยนเสื้อผ้าทุกครั้งหลังจากปฏิบัติงาน

                                                  3. ต้องล้างมือให้สะอาดด้วยน้ําและสบู่ทุกครั้งก่อนรับประทานอาหารดื่มน้ํา หรือสูบบุหรี่

                                                  4. ห้ามทิ้ง หรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ

          (4) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที

                                                  2. หากสูดดมไอ ควัน วัตถุอันตราย ชื่อผลิตภัณฑ์ ให้นําผู้ป่วยออกจากบริเวณนั้น

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกนอก ราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศอธิบดีกรมสรรพากร

เกี่ยวกับภาษีการรับมรดก (ฉบับที่ 3)

เรื่อง กําหนดแบบคําอุทธรณ์และสถานที่ยื่นคําอุทธรณ์การประเมินภาษีการรับมรดก

----------------------------------------------

          อาศัยอํานาจตามความในมาตรา 26 วรรคหนึ่ง แห่งพระราชบัญญัติภาษีการรับมรดก พ.ศ. 2558 อธิบดีกรมสรรพากรกําหนดแบบคําอุทธรณ์และสถานที่ยื่นคําอุทธรณ์การประเมินภาษีการรับมรดกดังต่อไปนี้


ข้อ ๑ ให้แบบคําอุทธรณ์ (ภ.ม. 6) เป็นแบบที่ใช้ในการอุทธรณ์ต่อคณะกรรมการอุทธรณ์โดยให้พิมพ์จากระบบเครือข่ายอินเทอร์เน็ตของกรมสรรพากร http://www.rd.go.th


ข้อ ๒ ให้ยื่นคําอุทธรณ์ต่อคณะกรรมการอุทธรณ์ ณ สถานที่แห่งใดแห่งหนึ่ง ดังต่อไปนี้

(1) สํานักอุทธรณ์ภาษี กรมสรรพากร

(2) สํานักงานสรรพากรภาคแห่งใดแห่งหนึ่ง

(3) สํานักงานสรรพากรพื้นที่แห่งใดแห่งหนึ่ง


ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 28 มกราคม พ.ศ. 2559

ประสงค์ พูนธเนศ

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีการรับมรดก (ฉบับที่ 4)

เรื่อง หลักเกณฑ์และเงื่อนไขการงดหรือลดเบี้ยปรับภาษีการรับมรดก

-----------------------------------------------

          อาศัยอํานาจตามความในมาตรา 30 แห่งพระราชบัญญัติภาษีการรับมรดก พ.ศ. 2558 อธิบดีกรมสรรพากรโดยความเห็นชอบของรัฐมนตรีว่าการกระทรวงการคลัง กําหนดหลักเกณฑ์และเงื่อนไขการงดหรือลดเบี้ยปรับภาษีการรับมรดก ดังต่อไปนี้


ข้อ ๑ ให้บุคคลที่จะต้องเสียเบี้ยปรับตามพระราชบัญญัติภาษีการรับมรดก พ.ศ. 2558 ทําคําร้องเป็นหนังสือยื่นต่อเจ้าพนักงานประเมินแสดงเหตุที่ของดหรือลดเบี้ยปรับนั้นการยื่นคําร้องตามวรรคหนึ่ง ให้ยื่นก่อนที่เจ้าพนักงานประเมินมีหนังสือแจ้งการประเมินถ้าได้รับหนังสือแจ้งการประเมินแล้ว ให้ยื่นอุทธรณ์ต่อคณะกรรมการอุทธรณ์ตามกฎหมายต่อไป


ข้อ ๒ การงดเบี้ยปรับตามมาตรา 29 แห่งพระราชบัญญัติภาษีการรับมรดก พ.ศ. 2558 ให้กระทําได้โดยได้รับอนุมัติจากอธิบดีกรมสรรพากร หรือจากผู้ที่อธิบดีกรมสรรพากรมอบหมาย

          การงดเบี้ยปรับตามวรรคหนึ่ง ต้องเป็นกรณีที่ผู้มีหน้าที่เสียภาษีการรับมรดกสําคัญผิดว่าทรัพย์มรดกที่ได้รับมีมูลค่าไม่เกิน 100 ล้านบาท จึงมิได้ยื่นแบบแสดงรายการภาษีการรับมรดกภายในกําหนดเวลาและเมื่อทราบความผิด ผู้มีหน้าที่เสียภาษีการรับมรดกได้ยื่นแบบแสดงรายการภาษีการรับมรดกพร้อมชําระภาษีครบถ้วนภายใน 30 วันนับแต่วันที่ทราบความผิด แต่ทั้งนี้ ต้องไม่เกิน 1 ปีนับแต่วันที่ได้รับมรดกและก่อนได้รับหนังสือแจ้งการประเมิน โดยมีหลักฐานที่สามารถพิสูจน์ได้ถึงเหตุแห่งความสําคัญผิดดังกล่าว


ข้อ ๓ การลดเบี้ยปรับตามมาตรา 18 มาตรา 19 และมาตรา 29 แห่งพระราชบัญญัติภาษีการรับมรดก พ.ศ. 2558 ให้เจ้าพนักงานประเมินมีอํานาจพิจารณาสั่งลดได้ ตามอัตราและเงื่อนไขดังต่อไปนี้  
          (1) กรณีผู้ที่จะต้องเสียเบี้ยปรับได้ยื่นแบบแสดงรายการภาษีการรับมรดกพร้อมชําระภาษีก่อนออกหมายเรียก ให้เสียเบี้ยปรับ ดังนี้  
                   (ก) ถ้าชําระภายในกําหนดเวลาตามมาตรา 18 วรรคสอง หรือมาตรา 19 ให้เสียร้อยละ 1 ของเบี้ยปรับ  
                    (ข) ถ้าชําระภายใน 60 วัน นับแต่วันพ้นกําหนดเวลาชําระภาษี ให้เสียร้อยละ 2ของเบี้ยปรับ  
                    (ค) ถ้าชําระภายหลัง 60 วัน แต่ไม่เกิน 90 วัน นับแต่วันพ้นกําหนดเวลาชําระภาษีให้เสียร้อยละ 5 ของเบี้ยปรับ  
                    (ง) ถ้าชําระภายหลัง 90 วัน แต่ไม่เกิน 120 วัน นับแต่วันพ้นกําหนดเวลาชําระภาษีให้เสียร้อยละ 10 ของเบี้ยปรับ  
                    (จ) ถ้าชําระภายหลัง 120 วัน นับแต่วันพ้นกําหนดเวลาชําระภาษี ให้เสียร้อยละ 20ของเบี้ยปรับ  
          (2) ในกรณีเจ้าพนักงานประเมินได้ออกหมายเรียก และผู้มีหน้าที่เสียภาษีได้ยื่นแบบแสดงรายการภาษีการรับมรดกพร้อมชําระภาษีก่อนได้รับหนังสือแจ้งการประเมิน ให้เสียร้อยละ 40 ของเบี้ยปรับ


ข้อ ๔ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2559 เป็นต้นไป


ผู้มีอํานาจลงนาม - ประกาศ ณ วันที่ 5 เมษายน พ.ศ. 2559

ประสงค์ พูนธเนศ

อธิบดีกรมสรรพากร
ประกาศกระทรวงการคลัง

เกี่ยวกับภาษีเงินได้ (ฉบับที่ 393)

เรื่อง การคานวณค่าหรือราคาของเงินตรา ทรัพย์สิน หนี้สิน และรายการอื่น ๆ ในงบการเงิน

ของบริษัทหรือห้างหุ้นส่วนนิติบุคคลที่ใช้เงินตราสกุลอื่นนอกจากเงินตราไทยเป็นสกุลเงิน

ที่ใช้ในการดาเนินงาน

--------------------------------------------

          อาศัยอานาจตามความในมาตรา 76 จัตวา (1) และมาตรา 76 เบญจ (1) (ข) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 50) พ.ศ. 2562 รัฐมนตรีว่าการกระทรวงการคลังประกาศกาหนดหลักเกณฑ์การคานวณค่าหรือราคาของเงินตรา ทรัพย์สิน หนี้สิน และรายการอื่น ๆ ในงบการเงิน ของบริษัทหรือห้างหุ้นส่วนนิติบุคคลที่ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดาเนินงาน และได้แจ้งหรือขออนุมัติต่ออธิบดีกรมสรรพากรตามมาตรา 76 ตรี แห่งประมวลรัษฎากร ดังต่อไปนี้


ข้อ ๑ ให้คานวณค่าหรือราคาของเงินตรา ทรัพย์สิน หนี้สิน และรายการอื่น ๆ ในงบการเงินในวันสิ้นรอบระยะเวลาบัญชีก่อนรอบระยะเวลาบัญชีที่ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดาเนินงานหรือในวันสิ้นรอบระยะเวลาบัญชีก่อนรอบระยะเวลาบัญชีที่มีการเปลี่ยนแปลงสกุลเงินที่ใช้ในการดาเนินงาน โดยคานวณค่าหรือราคาตามหลักเกณฑ์ตามวิชาการบัญชี และได้มีการตรวจสอบและรับรองโดยผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร


ข้อ ๒ ให้คานวณค่าหรือราคาของเงินตรา ทรัพย์สิน หรือหนี้สินซึ่งมีค่าหรือราคาเป็นเงินตราสกุลอื่นที่เหลืออยู่ในวันสุดท้ายของรอบระยะเวลาบัญชีให้เป็นเงินตราสกุลที่ใช้ในการดาเนินงานโดยเลือกใช้วิธีการคานวณอย่างใดอย่างหนึ่ง ดังต่อไปนี้

          (1) ใช้อัตราถัวเฉลี่ยระหว่างอัตราซื้อและอัตราขายของธนาคารพาณิชย์ที่ธนาคารแห่งประเทศไทยได้คานวณไว้ แต่ในกรณีมีส่วนใดที่ไม่อาจคานวณตามอัตราดังกล่าว ให้ขออนุมัติต่ออธิบดีกรมสรรพากรเพื่อใช้อัตราอื่นเฉพาะส่วนนั้นได้

          (2) ใช้อัตราถัวเฉลี่ยที่ธนาคารพาณิชย์รับซื้อหรืออัตราถัวเฉลี่ยที่ธนาคารพาณิชย์ขายซึ่งธนาคารแห่งประเทศไทยได้คานวณไว้ แต่ในกรณีมีส่วนใดที่ไม่อาจคานวณตามอัตราดังกล่าวให้ขออนุมัติต่ออธิบดีกรมสรรพากรเพื่อใช้อัตราอื่นเฉพาะส่วนนั้นได้เมื่อเลือกใช้วิธีการตาม (1) หรือ (2) แล้ว ให้ใช้วิธีการนั้นตลอดไป เว้นแต่จะได้รับอนุมัติจากอธิบดีกรมสรรพากรจึงจะเปลี่ยนแปลงได้


ข้อ ๓ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป


ผู้มีอํานาจลงนาม - ประกาศ ณ วันที่ 21 มีนาคม พ.ศ. 2563

อุตตม สาวนายน

รัฐมนตรีว่าการกระทรวงการคลัง
ประกาศกระทรวงการคลัง

เกี่ยวกับภาษีเงินได้ (ฉบับที่ 392)

เรื่อง กาหนดเงินตราสกุลอื่นนอกจากเงินตราไทยเป็นสกุลเงินที่ใช้ในการดาเนินงาน เพื่อการปฏิบัติการ

เกี่ยวกับภาษีเงินได้สาหรับบริษัทหรือห้างหุ้นส่วนนิติบุคคลตามประมวลรัษฎากร

-----------------------------------------------

          อาศัยอานาจตามความในมาตรา 76 ตรี วรรคหนึ่ง แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 50) พ.ศ. 2562 รัฐมนตรีว่าการกระทรวงการคลังประกาศกาหนดเงินตราสกุลอื่นนอกจากเงินตราไทยเป็นสกุลเงินที่ใช้ในการดาเนินงานเพื่อการปฏิบัติการเกี่ยวกับภาษีเงินได้สาหรับบริษัทหรือห้างหุ้นส่วนนิติบุคคลตามประมวลรัษฎากรดังต่อไปนี้


ข้อ ๑ กาหนดให้เงินตราสกุลดังต่อไปนี้ เป็นเงินตราสกุลอื่นนอกจากเงินตราไทยที่ใช้ในการดาเนินงาน ซึ่งบริษัทหรือห้างหุ้นส่วนนิติบุคคลอาจแจ้งหรือขออนุมัติต่ออธิบดี แล้วแต่กรณีเพื่อใช้ในการปฏิบัติการเกี่ยวกับภาษีเงินได้สาหรับบริษัทหรือห้างหุ้นส่วนนิติบุคคลตามประมวลรัษฎากร

          (1) ดอลลาร์ สหรัฐอเมริกา (USD)

          (2) ปอนด์สเตอลิง (GBP)

          (3) ยูโร (EUR)

          (4) เยน (JPY)

          (5) ดอลลาร์ ฮ่องกง (HKD)

          (6) ริงกิต มาเลเซีย (MYR)

          (7) ดอลลาร์ สิงคโปร์ (SGD)

          (8) ดอลลาร์ บรูไนดารุสซาลาม (BND)

          (9) เปโซ ฟิลิปปินส์ (PHP)

          (10) รูเปีย (IDR)

          (11) รูปี อินเดีย (INR)

          (12) ฟรังก์ สวิส (CHF)

          (13) ดอลลาร์ ออสเตรเลีย (AUD)

          (14) ดอลลาร์ นิวซีแลนด์ (NZD)

          (15) ดอลลาร์ แคนาดา (CAD)

          (16) โครนา สวีเดน (SEK)

          (17) โครน เดนมาร์ก (DKK)

          (18) โครน นอร์เวย์ (NOK)

          (19) หยวนเหรินหมินบี้ (CNY)

          (20) ดอง เวียดนาม (VND)

          (21) วอน เกาหลีใต้ (KRW)

          (22) ดอลลาร์ ไต้หวัน (TWD)

          (23) ดีแรห์ม สหรัฐอาหรับเอมิเรตส์ (AED)


ข้อ ๒ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป


ผู้มีอํานาจลงนาม - ประกาศ ณ วันที่ 21 มีนาคม พ.ศ. 2563

อุตตม สาวนายน

รัฐมนตรีว่าการกระทรวงการคลัง
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ที่ใช้ป้องกันและกําจัดแมลงในบ้านเรือน

ประเภทเทคนิคอลเกรด ที่ประกอบไปด้วยสารในกลุ่ม CARBAMATE

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม CARBAMATE ในผลิตภัณฑ์ป้องกันและกําจัดแมลงในบ้านเรือนประเภท เทคนิคอลเกรด ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและ ระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    นําไปผลิตเป็นผลิตภัณฑ์ป้องกันและกําจัดแมลงประเภทสําเร็จรูป

          (2) วิธีเก็บรักษา               เก็บให้มิดชิด ห่างจากเด็ก อาหาร สัตว์เลี้ยง และเปลวไฟ

          (3) ค่าเดือน                     1. สวมเสื้อผ้าชุดสําหรับปฏิบัติงานให้ครบชุด ก่อนที่จะลงมือทํางานต้องระวังอย่าให้เข้าตา ปาก จมูก ถูกผิวหนังหรือเสื้อผ้า

                                                  2. ชําระล้างร่างกายและเปลี่ยนเสื้อผ้าทุกครั้ง หลังจากปฏิบัติงาน

                                                  3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหารดื่มน้ํา หรือสูบบุหรี่

                                                  4. ห้ามทิ้งหรือล้างภาชนะบรรจุและอุปกรณ์ ลงในแม่น้ํา คู คลอง แหล่งน่าสาธารณะ

          (4) อาการเกิดพิษ

                                                  เวียนศีรษะ คลื่นไส้ อาเจียน ปวดเกร็งช่องท้อง ท้องร่วง ม่านตาหด หายใจหอบ เหงื่อออกมาก

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้า ให้รีบถอดออกแล้วเปลี่ยนใหม่ทันที

                                                  2. หากสูดดมไอดวันวัตถุอันตราย ชื่อผลิตภัณฑ์ ให้นําผู้ป่วยออกจากบริเวณนั้น

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์

          (6) คําแนะนําสําหรับแพทย์

                                                  1. ฉีด atropine sulfate ขนาด 2 มิลลิกรัม เข้าทางหลอดโลหิตดํา ในกรณีที่อาการรุนแรงให้ฉีดซ้ําทุก ๆ 15 นาที จนกว่าอาการจะดีขึ้น

                                                  2. ห้ามให้ยาพวก morphine, aminophylline, barbiturate หรือ ยาอื่น ๆ ที่กดระบบการหายใจ

                                                  3. รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไปนอก ราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษของ วัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลงประเภทเทคนิคอลเกรด

ที่ประกอบด้วย DIMETHYL PHTHALATE

หรือ DIETHYL PHTHALATE หรือ DIBUTYL PHTHALATE

หรือ ETHOHEXADIOL

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย DIMETHYL PHTHALATE หรือ DIETHYL PHTHALATE หรือ DIBUTYL PHTHALATE หรือ ETHOHEXADIOL ในผลิตภัณฑ์ไล่แมลงประเภทเทคนิคอลเกรด ต้องปฏิบัติตามข้อ 3 ข้อ 4 และ ข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงาน คณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ 

          (1) ประโยชน์                    นําไปผลิตเป็นผลิตภัณฑ์ไล่แมลง

          (2) วิธีเก็บรักษา               เก็บให้มิดชิด ห่างจากเด็ก อาหาร และสัตว์เลี้ยง

          (3) คําเตือน                     1. สวมเสื้อผ้าชุดสําหรับปฏิบัติงานให้ครบชุด ก่อนที่จะลงมือทํางานต้องระวังอย่าให้เข้าตา ปาก จมูก ถูกผิวหนังหรือเสื้อผ้า

                                                  2. ชําระล้างร่างกายและเปลี่ยนเสื้อผ้าทุกครั้ง หลังจากปฏิบัติงาน

                                                  3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหาร ดื่มน้ํา หรือสูบบุหรี่

                                                  4. ห้ามทิ้งหรือล้างภาชนะบรรจุและอุปกรณ์ ลงในแม่น้ํา คู คลอง แหล่งน้ํา สาธารณะ

          (4) อาการเกิดพิษ

                                                  หากเข้าตา หรือถูกเนื้อเยื่ออ่อน จะมีอาการระคายเคือง หากกลืน วัตถุอันตราย/ชื่อผลิตภัณฑ์ จะมีอาการไหม้ของริมฝีปาก ลิ้น และ ปาก ระบบประสาทส่วนกลางถูกกด อาจชักและตายได้

          (5) วิธีแก้พิษเบื้องต้น

                                                  1. หากถูกเนื้อเยื่ออ่อน ให้รีบล้างด้วยน้ําปริมาณมาก ๆ

                                                  2. หากเข้าตา ให้รีบล้างตาด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  3. หากกลืนกินวัตถุอันตราย ชื่อผลิตภัณฑ์ ทําให้อาเจียน โดย ดื่มน้ําสะอาด 2 แก้ว แล้วทําการล้วงคอ

                                                  4. หากอาการรุนแรง ให้รีบนําผู้ป่วยส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์

          (6) คําแนะนําสําหรับแพทย์

                                                  1. ล้างท้อง

                                                  2. รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา